**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K SISTEMIZACIJI DELOVNEGA MESTA V VRTCU PRI OŠ LUCIJANA BRATKOVIČA BRATUŠA RENČE**

*PRAVNA PODLAGA:*

* 22. člen Zakona o usmerjanju otrok s posebnimi potrebami (Uradni list RS, št. 58/11, 40/12 – ZUJF, 90/12 in 41/17 – ZOPOPP) Zakon o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17)
* 28. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko dne 15. 11. 2019 vložila vlogo za odobritev sistemizacije delovnega mesta »vzgojitelj predšolskih otrok – pomočnik vzgojitelja« v vrtcu pri OŠ Lucijana Bratkoviča Bratuša Renče.

*RAZLOGI ZA SPREJETJE SKLEPA:*

Zavod RS za šolstvo, OE Nova Gorica, je na podlagi 22. člena Zakona o usmerjanju otrok s posebnimi potrebami v zadevi usmerjanja otroka s stalnim prebivališčem v Občini Renče-Vogrsko v program za predšolske otroke s prilagojenim izvajanjem in dodatno strokovno pomočjo izdala odločbo, ki našemu vrtcu narekuje, da mora temu otroku zagotoviti stalnega spremljevalca za izvajanje fizične pomoči, in sicer za čas do spremembe ravni vzgoje in izobraževanja.

Šesti odstavek 28. člena Zakona o vrtcu določa, da občina ustanoviteljica javnemu vrtcu zagotavlja tudi sredstva za pokrivanje stroškov iz naslova dejavnosti in nalog, potrebnih za izvajanje programa za predšolske otroke, ki jih ni mogoče všteti v ceno programa.

*OCENA STANJA:*

Skladno z navedenim v prejšnjih dveh odstavkih je vrtec dolžan zagotoviti dodatnega delavca – sistemizirati stalnega spremljevalca za izvajanje fizične pomoči, občina pa je dolžna kriti stroške zaposlitve tega spremljevalca.

OŠ Lucijana Bratkoviča Bratuša Renče je v vlogi opredelila tudi izračun stroškov dela vzgojitelja predšolskih otrok – pomočnika vzgojitelja za opravljanje del in nalog stalnega spremljevalca otroku; skupna sredstva za plačo za 22. plačni razred, v katerem bo zaposlen spremljevalec, znašajo okvirno 1.347,22 EUR na mesec.

Obravnavano delovno mesto se bo sistemiziralo s 1. 1. 2020.

*CILJI IN NAČELA:*

Vrtec bo lahko na podlagi veljavne odločbe pristojnega zavoda zagotovil stalnega spremljevalca za izvajanje fizične pomoči otroku v vrtcu, skladno s predpisi pa mora predhodno pridobiti soglasje občine ustanoviteljice k sistemizaciji delovnega mesta »stalni spremljevalec za izvajanje fizične pomoči otroku v vrtcu«.

*FINANČNE IN DRUGE POSLEDICE:*

Občina bo v okviru zagotavljanja stalnega spremljevalca za izvajanje fizične pomoči otroku v vrtcu javnemu zavodu dodatno zagotavljala povprečno 1.347,22 EUR na mesec.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 28. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje OŠ Lucijana Bratkoviča Bratuša Renče soglasje k sistemizaciji pomočnika vzgojitelja za opravljanje del in nalog stalnega spremljevalca otroku v vrtcu in zaposlitvi navedenega v 22. plačnem razredu za poln delovni čas.

2.

Ta sklep prične veljati takoj.

Številka: Tarik Žigon

Bukovica, Župan